[{"text_idx": "#000003", "text": "Ettevo\u0303tlikkuse ja ettevo\u0303tluso\u0303ppe su\u0308steemne arendamine Eestis\nEttevo\u0303tluspa\u0308devuse arendamise ja enesehindamise juhend\nEttevo\u0303tete ja koolide koosto\u0308o\u0308 heade praktikate kogumik"}, {"text_idx": "#000008", "text": "Ettevo\u0303tluspa\u0308devustest \u2013 mis ja milleks?"}, {"text_idx": "#000009", "text": "Ettevo\u0303tlikku ja ettevo\u0303tluso\u0303pet rakendavad koolid"}, {"text_idx": "#000010", "text": "Ettevo\u0303tluso\u0303ppe rakendamine u\u0308ld-, kutse- ja ko\u0303rghariduses\nEttevo\u0303tluso\u0303ppe mo\u0303ju kutse- ja ko\u0303rghariduses"}, {"text_idx": "#000011", "text": "Timey asutaja Martin Mo\u0308llits: STARTERi kogemus kulub a\u0308ra ka siis, kui start-upist midagi va\u0308lja ei tule"}, {"text_idx": "#000012", "text": "2018. aasta STARTER programmi vo\u0303itjatiimi Timey eestvedaja Martin Mo\u0308llits on pa\u0308lvinud la\u0308bi erinevatel konkurssidel ja vo\u0303istlustel osalemise to\u0303elise tiitlite ja auhinnasaju. STARTER oli alles algus ja hoovo\u0303tu platvorm, mis lennutas Martini rahvusvahelistesse programmidesse ning Ajujahi saatesse. Ja ikkagi tundub, et ilmselt on seegi ko\u0303ik alles algus \u2013 u\u0308he suure eduloo algus."}, {"text_idx": "#000013", "text": "Timey sa\u0308ilivusaja indikaatori idee sai alguse u\u0308likooli puhkeruumis, kus pu\u0308u\u0308ti selgust saada, millised"}, {"text_idx": "#000015", "text": "STARTER programmi oma ideed edasi arendama suunaski noormehi TalTechi ettevo\u0303tluse aine o\u0303ppejo\u0303ud. \u201eVo\u0303rreldes kooliprogrammiga oli tegemist palju praktilisema kogemusega,\u201c to\u0303deb Martin. \u201eHuvitavad mentorsessioonid, koolitused, uued tuttavad \u2013 need ma\u0308rkso\u0303nad vast kirjeldavad seda olustikku ko\u0303ige paremini. Ko\u0303ige rohkem ilmselt va\u0308a\u0308rtustame seda, et saime oma ideesse va\u0308ga palju usku juurde ja loomulikult suure kontaktide vo\u0303rgustiku.\u201c"}, {"text_idx": "#000016", "text": "STARTER oli tugev to\u0303uge, et ideega edasi liikuda. \u201eNoorte ja rohelistena ei osanud kuidagi algust teha ning selles osas oligi STARTER va\u0308ga hea stardiplatvorm. Va\u0308ga palju saab tagasisidet mentoritelt ja kontaktide vo\u0303rgustik laienes metsikult. Pitchimisoskus kulub alati a\u0308ra, isegi kui start-upist midagi va\u0308lja ei tule,\u201c loetleb ta STARTERist saadud va\u0308a\u0308rtusi."}, {"text_idx": "#000017", "text": "Lisaks on ta la\u0308bi STARTERi avastanud endas uusi oskusi ning vanu korralikult lihvinud. \u201eArvestades seda, et tulin u\u0308likooli keemiat o\u0303ppima, olen aru saanud, et teadurito\u0308o\u0308 ei ole ikka minu tassike teed,\u201c tuleb Martin va\u0308lja u\u0308llatava avaldusega. \u201ePalju huvitavam on saada erinevate inimestega kokku ja lahendada reaalseid probleeme. Probleeme, mis sind ennast ko\u0308idavad ja millest sa ise po\u0303lema la\u0308hed.\u201c"}, {"text_idx": "#000018", "text": "Probleemid ja ideed leiab elust enesest"}, {"text_idx": "#000019", "text": "Ko\u0303igil noortel soovitab Martin alustada probleemide otsimist elust enesest.\nEi ole mo\u0303tet hakata lahendama probleemi, mis tegelikkuses ei olegi probleem. Mo\u0303elda tuleb kastist va\u0308lja ja uskuda oma ideesse. See tee lihtne ei ole, kuid kaasneb va\u0308ga palju hu\u0308vesid, mis rajal hoiavad. Kellel idee olemas ja oskusi napib, soovitab Martin alustada STARTER programmist, mille uus semester just algas."}, {"text_idx": "#000020", "text": "Oma sa\u0308ilivusaja tuvastamise kleebist piloodib tiim hetkel erinevate Eesti ettevo\u0303tetega ning peale seda on plaan Eestist va\u0308lja liikuda. Mo\u0303ttes on ka erinevad kiirendite pakkumised suveks. Samuti ollakse uute tiimiliikmete otsingutel. Soovijad vo\u0303ivad vo\u0303tta Martiniga u\u0308hendust \u2013 ta lubab lahkelt ko\u0303ik a\u0308ra kuulata, piisab sellest, kui uskuda sa\u0308ilivusaja kleebise ideesse ning olla aktiivne."}, {"text_idx": "#000021", "text": "Timey on oma ideega juba mo\u0308o\u0308da maailma ringi tiirutanud ning saavutanud vo\u0303imaluse osaleda nii USAs NGALi programmis kui u\u0308lemaailmsel tudengitiimide vo\u0303istlusel Kopenhaagenis."}, {"text_idx": "#000022", "text": "Ko\u0303iki saadud kogemusi ja elamusi kiidab Martin taevani. \u201eAjujaht hetkel veel kestab, kuid juba siiani on olnud va\u0308ga a\u0308ge ja kasulik! Muljetavaldav on see, kui kokkuhoidlikud on selle aasta tiimid ning ko\u0303ik on valmis alati aitama. Eriti vinged on mentorid (Kertu Kriisk ja Ergo Blumfeldt), ta\u0308nu kellele oleme liikunud edasi ja kes annavad igati head no\u0303u. Koolitajad on maailmatasemel ja tagasiside on aus ning kasulik,\u201c on ta va\u0308ga rahul."}, {"text_idx": "#000023", "text": "NGAL on selline kogemus, mida Martin soovitab igale startupperile, kellel va\u0308hegi vo\u0303imalus on. See sisaldab kaks na\u0308dalat pidevat a\u0308riarendusprogrammi oma ala parimatelt ja loomulikult vo\u0303imalust na\u0308ha u\u0308ht osa USAst. Sealne ku\u0308lalislahkus ja kultuur on selline, mida tasub na\u0308ha oma silmaga."}, {"text_idx": "#000024", "text": "Hoiame oma Timey \u0301le Ajujahis po\u0308ialt ja tartlastel on veel vo\u0303imalus kevasemestril STARTERiga liituda! Info ja registreerumine: "}]